Document ID: 31996D0111

KOMISSION PÄÄTÖS,
tehty 22 päivänä tammikuuta 1996,
yhteisön osallistumisesta kasvien ja kasvituotteiden haitallisten organismien torjuntaohjelman rahoittamiseen Madeiralla vuonna 1995 tehdyn päätöksen 95/383/EY muuttamisesta (Ainoastaan portugalinkielinen teksti on todistusvoimainen) (96/111/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 33 artiklan 3 kohdan,
sekä katsoo, että
kasvien ja kasvituotteiden haitallisten organismien torjuntaohjelman rahoittamisesta Madeiralla vuonna 1995 8 päivänä syyskuuta 1995 annetun komission päätöksen 95/383/EY (3) 5 artiklan viimeisessä lauseessa määrätään, että Portugalin osalta mainittuun ohjelmaan liittyvien toimien viimeinen maksupäivä on 31 päivänä joulukuuta 1995, ja määräajan noudattamatta jättäminen aiheuttaa yhteisön rahoitusosuuden menetyksen,
toimivaltaisten viranomaisten on esitettävä komissiolle ja pysyvälle kasvinsuojelukomitealle viimeistään 31 päivänä maaliskuuta 1996 kasvien ja kasvituotteiden haitallisten organismien torjuntaohjelmaa Madeiralla vuonna 1995 koskeva vuosikertomus,
mainitun ohjelman toteutuksen viivästyminen on huomioitu ohjelman seurantakomitean ensimmäisessä kokouksessa erityisesti talousarvion osalta,
Madeiran itsehallintoalueen toimivaltaiset viranomaiset ovat päättäneet saattaa loppuun mainitun ohjelman,
Madeiran itsehallintoalueen toimivaltaiset viranomaiset ovat pyytäneet lykkäystä tähän ohjelmaan liittyvien maksujen määräaikaan, ja
tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 95/383/EY seuraavasti:
1. Korvataan 5 artiklan viimeisessä lauseessa ilmaisu "31 päivänä joulukuuta 1995" ilmaisulla "31 päivänä maaliskuuta 1996".
2. Korvataan liitteen II I osan B kohdan II kohdan 4 kohdan toisessa alakohdassa ensimmäisen lauseen ilmaisu "31 päivänä maaliskuuta 1996" ilmaisulla "30 päivänä huhtikuuta 1996".
2 artikla
Tämä päätös on osoitettu Portugalin tasavallalle.
Tehty Brysselissä 22 päivänä tammikuuta 1996.

Labels: 4
16
19
6
18